****

**H O T Ă R Î R E**

**despre instituirea Comisiei naţionale pentru implementarea şi realizarea prevederilor**

**Convenţiei-cadru a Organizaţiei Naţiunilor Unite cu privire la schimbarea climei,**

**precum şi a mecanismelor şi prevederilor Protocolului de la Kyoto**

**nr. 1574  din  26.12.2003**

*Monitorul Oficial al R.Moldova nr.6-12/50 din 01.01.2004*

**\* \* \***

Guvernul **HOTĂRĂŞTE:**

**1.** Se aprobă:

Componenţa nominală a Comisiei naţionale pentru implementarea şi realizarea prevederilor Convenţiei-cadru a Organizaţiei Naţiunilor Unite cu privire la schimbarea climei, precum şi a mecanismelor şi prevederilor Protocolului de la Kyoto, conform anexei nr.1;

Regulamentul Comisiei naţionale pentru implementarea şi realizarea prevederilor Convenţiei-cadru a Organizaţiei Naţiunilor Unite cu privire la schimbarea climei, precum şi a mecanismelor şi prevederilor Protocolului de la Kyoto, conform anexei nr.2.

**2.** Se desemnează comisia nominalizată în calitate de autoritate naţională supremă responsabilă pentru implementarea şi realizarea prevederilor Convenţiei-cadru a Organizaţiei Naţiunilor Unite cu privire la schimbarea climei, precum şi a mecanismelor şi prevederilor Protocolului de la Kyoto.

**3.** Se stabileşte că, în caz de eliberare a membrilor Comisiei din funcţiile deţinute, atribuţiile lor în cadrul Comisiei vor fi executate de persoanele nou-desemnate în posturile respective, fără a fi emisă o nouă hotărîre de Guvern.

|  |  |
| --- | --- |
| **PRIM-MINISTRU** | **Vasile TARLEV** |
| **Contrasemnată:** |  |
| **Ministrul ecologiei, construcţiilor** |  |
| **şi dezvoltării teritoriului** | **Gheorghe Duca** |
| **Ministrul economiei** | **Marian Lupu** |
| **Chişinău, 26 decembrie 2003.** |  |
| **Nr.1574.** |  |

Anexa nr.1

la Hotărîrea Guvernului

nr.1574 din 26 decembrie 2003

**COMPONENŢA NOMINALĂ  
a Comisiei naţionale pentru implementarea şi realizarea prevederilor Convenţiei-cadru  
a Organizaţiei Naţiunilor Unite cu privire la schimbarea climei, precum şi a  
mecanismelor şi prevederilor Protocolului de la Kyoto**

|  |  |
| --- | --- |
| DUCA Gheorghe | ministrul ecologiei, construcţiilor şi dezvoltării teritoriului, preşedintele Comisiei |
| CAZAC Valeriu | directorul Serviciului Hidrometeorologic de Stat, vicepreşedintele Comisiei |
| SCORPAN Vasile | manager, oficiul schimbarea climei, Ministerul Ecologiei, Construcţiilor şi Dezvoltării Teritoriului, secretarul Comisiei |
| **Membrii Comisiei:** |  |
| CIOBANU Victor | vicepreşedinte al Comisiei parlamentare pentru economie, industrie, buget şi finanţe |
| SILVESTRU Petru | vicepreşedinte al Comisiei parlamentare pentru ecologie şi dezvoltarea teritoriului |
| COVALIU Sergiu | consultant principal în direcţia agricultură şi mediu a Cancelariei de Stat |
| BEJENARU Elena | seful direcţiei generale relaţii internaţionale şi asistenţă tehnică, Ministerul Ecologiei, Construcţiilor şi Dezvoltării Teritoriului |
| BOIAN Ilie | prim-vicedirector al Serviciului Hidrometeorologic de Stat |
| CHIORSAC Mihai | directorul Institutului de Energetică al Academiei de Ştiinţe a Moldovei |
| CONSTANTINOV Tatiana | directorul Institutului de Geografie al Academiei de Ştiinţe a Moldovei |
| ARION Valentin | profesor universitar, Universitatea de Stat din Moldova |
| GALUPA Dumitru | directorul Institutului de Cercetări şi Amenajări Silvice |
| TIMCIUC Ala | directorul departamentului relaţii economice externe, Ministerul Economiei |
| CIUREA Lucreţia | şeful direcţiei finanţare externă şi datorii, Ministerul Finanţelor |
| ZAGORODNIUC Arcadii | directorul direcţiei principale politică energetică, Ministerul Energeticii |
| BRATCENCO Veaceslav | directorul departamentului transport auto, Ministerul Transporturilor şi Comunicaţiilor |
| COMENDANT Ion | manager relaţii instituţionale, Compania "Union Fenosa" |
| TODOS Petru | profesor universitar, Universitatea Tehnică din Moldova |

Anexa nr.2

la Hotărîrea Guvernului

nr.1574 din 26 decembrie 2003

**REGULAMENTUL**

**Comisiei naţionale pentru implementarea şi realizarea prevederilor**

**Convenţiei-cadru a Organizaţiei Naţiunilor Unite cu privire la schimbarea**

**climei, precum şi a mecanismelor şi prevederilor Protocolului de la Kyoto**

**I. DISPOZIŢII GENERALE**

**1.** Regulamentul Comisiei naţionale pentru implementarea şi realizarea prevederilor Convenţiei-cadru a Organizaţiei Naţiunilor Unite cu privire la schimbarea climei, precum şi a mecanismelor şi prevederilor Protocolului de la Kyoto (în continuare – Comisia) este elaborat în baza [Hotărîrii Parlamentului nr.404-XIII din 16 martie 1995](lex:HPHP19950316404) "Pentru ratificarea Convenţiei-cadru a Organizaţiei Naţiunilor Unite cu privire la schimbarea climei" (Monitorul Oficial al Republicii Moldova, 1995, nr.4, art.61) şi [Legii nr.29-XV din 13 februarie 2003](lex:LPLP2003021329) pentru aderarea Republicii Moldova la Protocolul de la Kyoto la Convenţia-cadru a Organizaţiei Naţiunilor Unite cu privire la schimbarea climei (Monitorul Oficial al Republicii Moldova, 2003, nr.48, art.193).

**2.** În activitatea sa Comisia se călăuzeşte de Constituţia Republicii Moldova, legile şi hotărîrile Parlamentului, decretele Preşedintelui Republicii Moldova, hotărîrile, ordonanţele şi dispoziţiile Guvernului, precum şi de prezentul Regulament.

**3.** Comisia este autoritatea naţională supremă care coordonează activităţile de implementare în Moldova a prevederilor Convenţiei-cadru a Organizaţiei Naţiunilor Unite cu privire la schimbarea climei, precum şi a prevederilor Protocolului de la Kyoto.

**II. SARCINILE ŞI FUNCŢIILE DE BAZĂ ALE COMISIEI**

**4.** Sarcinile şi funcţiile de bază ale Comisiei sînt următoarele:

coordonarea activităţilor la nivel naţional şi internaţional privind implementarea obiectivelor prevederilor Convenţiei-cadru a Organizaţiei Naţiunilor Unite cu privire la schimbarea climei, precum şi a mecanismelor şi prevederilor Protocolului de la Kyoto;

elaborarea şi implementarea politicii şi strategiei privind realizarea în Moldova a activităţilor ce ţin de stoparea, diminuarea fenomenului privind schimbarea climei, adaptarea şi atenuarea impactului schimbării climei asupra aspectului socio-economic al ţării, sănătăţii populaţiei, ecosistemelor şi resurselor naturale;

elaborarea şi prezentarea spre examinare şi aprobare a actelor legislative pentru implementarea prevederilor Convenţiei-cadru a Organizaţiei Naţiunilor Unite cu privire la schimbarea climei, precum şi a mecanismelor şi prevederilor Protocolului de la Kyoto;

elaborarea strategiilor de realizare şi supravegherea modului de implementare în Moldova a proiectelor de asistenţă tehnică sau investiţionale în cadrul Mecanismului Dezvoltării Nepoluante al Protocolului de la Kyoto al Convenţiei-cadru a Organizaţiei Naţiunilor Unite cu privire la schimbarea climei;

coordonarea procesului de expertizare tehnică a propunerilor de proiecte preconizate spre a fi implementate în Moldova în cadrul Mecanismului Dezvoltării Nepoluante al Protocolului de la Kyoto;

coordonarea procesului de selectare şi aprobare a proiectelor ce urmează a fi implementate în Moldova în cadrul Mecanismului Dezvoltării Nepoluante al Protocolului de la Kyoto;

crearea condiţiilor de liberă concurenţă în procesul de promovare şi selectare a proiectelor din sectorul de stat, privat şi cel al societăţii civile;

certificarea proiectelor selectate pentru implementare la Secretariatul Convenţiei-cadru a Organizaţiei Naţiunilor Unite cu privire la schimbarea climei;

coordonarea procesului de negociere a condiţiilor de vînzare-cumpărare a cotelor de emisii certificate;

coordonarea procesului de certificare a cotelor de reducere a emisiilor gazelor cu efect de seră pentru fiecare proiect în parte;

selectarea şi aprobarea experţilor tehnici pentru fiecare proiect în parte;

asigurarea remunerării experţilor antrenaţi în expertiza tehnică din contul proiectelor examinate sau din alte fonduri bugetare şi extrabugetare;

contribuirea la soluţionarea litigiilor apărute în procesul implementării proiectelor aprobate de către Comisie.

**III. ORGANIZAREA ACTIVITĂŢII COMISIEI**

**5.** Componenţa nominală a Comisiei este constituită din persoane, desemnate de instituţiile implicate, şi aprobată prin hotărîre de Guvern.

**6.** Şedinţele Comisiei se convoacă în funcţie de necesităţi, dar nu mai rar decît o dată în trimestru.

**7.** Şedinţele Comisiei sînt prezidate de către preşedinte, iar în absenţa lui – de către vicepreşedinte.

**8.** Şedinţele Comisiei sînt deliberative, dacă la ele participă cel puţin 2/3 din numărul membrilor.

**9.** Hotărîrile Comisiei sînt adoptate cu majoritatea simplă de voturi.

**10.** Supravegherea executării hotărîrilor Comisiei este efectuată de către secretar.

**IV. DISPOZIŢII FINALE**

**11.** Comisia elaborează şi aprobă documente privind efectuarea expertizei în cadrul Mecanismului Dezvoltării Nepoluante al Protocolului de la Kyoto.

**12.**

\_\_\_\_\_\_\_\_\_\_  
Hotărîrile Guvernului  
1574/26.12.2003 Hotărîre despre instituirea Comisiei naţionale pentru implementarea şi realizarea prevederilor Convenţiei-cadru a Organizaţiei Naţiunilor Unite cu privire la schimbarea climei, precum şi a mecanismelor şi prevederilor Protocolului de la Kyoto *//Monitorul Oficial 6-12/50, 01.01.2004*